Den Nord-Cimbriske Tilskuer, 1836-05-08
Indenlandsk. Provindsial-Stænderne i Viborg: Den 21de April oplæste Proprietair Høyer et Forslag til en Forandring ved Fattigforsørgelsen, og Stiftamtmand, Sponneck et Forslag til en Petition angaaende Forandring i det Tidsrum, hvori Hjemstandsret efter den gjeldende Lovgivning kan erhverves, Proprietair Høyer anførte saaledes, at Fattigskatten i mange Districter paa Landet var stegen til den Høide, at den kunne anslaaes til 2 Rbd. pr. Td. Hartkorn, og blev saaledes en trykkende Byrde, han foreslog at Ægteskaber mellem øiensynlig Trængende saameget mueligt burde forhindres, og Børneavl udenfor Ægteskab tillægges Lovbudet Foragt, samt i Gjentagelses Tilfælde belægges med corporlig Straf, at der bestemmes 6 Aars Ophold i Communen, som Termin for Adgang til Forsørgelsesret i dene, at Forsørgelsen ikke maae ansees som ubetinget Rettighed; han ansaae ogsaa at Arbeids anstalter i Communerne ville være fornødne o. s. v. Stiftamtmand Sponnecks Forslag derimod gik ud paa, at 15 Aars uafbrudte selvstændige Ophold maatte fastsættes, som den Tid, der for Fremtiden udfordres til at erhverve Ret til Forsørgelse i en Commune, og Proponenten erklærede, at der mangler ikke Exempler paa, at Beboerne i et Fattigdistrict have ved hemmelige Sammenskud underholdt Familier i et andet District, alene for at Forsørgelsespligten kunne føres over paa denne Commune, ja der er endog i saadan Hensigt kjøbt Eiendomme i andre Sogne, og deri etableret slige Familier. Til at bedømme begge Forslag nedsattes en Committee af 7 Medlemmer, bestaaende af Stiftamtmand Sponneck, Proprietair Høyer, Provst Schmidt, Justitsr. Fleischer, Tobaksfabrikør Funder, Møller Wulff, og Biskop Øllgaard. Proprietair Høyer oplæste der per et Forslag til Forandring i Fædrenes Forpligtelse at udrede Alimentationsbidrag til deres uægte Børn; hvilket Forslag udsattes. J Modet den 22de April oplæste atter Proprietair Høier et Forslag om, at der maatte sættes Grændse for ved Fæste, Forpagtning, eller Leie, at etablere Familier i nye opbyggede Huse, naar disse ikke tillægges saamegen Jord, som Forord af 3die Decbr. 1819 bestemmer; da Communerne bebyrdes med næringsløse Familier, ved at smaae Hytter opføres til Beboelse, uden Noget, eller for ringe Tillæg i af Jord. Det blev ved Afstemning med 42 mod 9. Stemmer vedtaget at en Committee skulle nedsættes af 5 Medlemmer, hvortil valgtes Propr. Høyer, Ritmester Friis, Justitsraad Fielstrup, Stiftamtmand Rosenørn, og Procurator Otterstrøm. Proprietair Høyer fremkom endvidere med et Forslag angaaende Salg snarest mueligt af de Jordegodser, som den kongl. Casse havde overtaget for Laan, som derpaa i sin Tid ere gjorte. Proponenten yttrede sig imod det af Regjeringen i Aaret 1819 optagne Laan, for derved at gjøre Udlaan til Eierne af store Jordegodser, og sætte disse i Stand til at opfylde deres Forpligtelser til private Creditorer, hvilket han ansaae mindre hensigtsmessigt, end at man havde ladet Tingen rette sig selv. Den kongl. Commissarius indstillede, hvorvidt Forsamlingen maatte finde det passende med en saadan Petition, da Propositionen indledes med en Critique over den Forholdsregel Regjeringen tog i 1819, og bemærkede at den Forlegenhed, hvori Godseierne bleve satte vare fremkaldte ved Conjuncturernes Vanskelighed, og at naar Statskassen havde lidt et Tab paa mange Eiendomme, maae det fornemmelig tilskrives Kornprisernes dybe Fald, og ligesom det havde været gavnligt, at Regjeringen ikke havde tidligere solgt hine Godser, saaledes maae og en beleilig Tid oppebies, for at sælge dem, der endnu ere tilbage. Forslaget blev ved Votering forkastet. Derpaa oplæste Agent Nielsen en Proposition angaaende Afskaffelsen af Logbøger og Skibsjournaler. En Committee nedsattes til at drøfte dette Forslag bestaaende af Justitsraad Fleischer, Agent Nielsen og Kiøbmand Ludvigsen. Møller Wulff forelæste nu Forsam ingen et Forslag fra Major Jndwersen til Wiusgaard og Landvæsenscommissair Dalgas, angaaende Stutterie=Besigtelsernes Opretholdelse og Uddannelse. Deri foreslaaes af ikke alene de 3de Præmier, men at 3 nye, nemlig een paa 75 Rbd., een paa 60, og een paa 50 R. maatte fastsættes, og at for gode Følhopper Præmier paa 50 Rbd. maatte udsættes, foruden de allerede bestaaende. Gaardeler O. Kirk fremkom her med et Forslag om at Stutteriebesigtelsen maatte vedblive, men at Bestyrelsen eller Commissionen maa bestaae af Amtmanden og nogle af Amtets Landmænd, at Præmierne maatte nedsættes fra 100, 40 og 2 Rdr. til 60, 50 30 og 20 Rdr. S. o. s. v. Til begge Forslags Drøftelse nedsattes en Committee, bestaaende af Justitsraad Fielstrup, Ritmester Friis, Ole Kirk, Proprietair laCour og Procurator Ostenfeldt. J Mødet den 23de April forelæste Justitsraad Fleischer et Forslag om, at ugifte Bønderkarle maatte fritages for den dem efter Lovgivningen paaliggende Forpligtelse til at tage fast Tjeneste. En Committee nedsattes til at drøfte dette Forslag bestaaende af Landsoverretsassessor With, Ritmester Friis, Justitsraad Fleischer, Stiftamtm Sponneck og Procurator Ostenfeldt. (Vib. St. Td.)